## Plan prijama u državnu službu u ministarstvo zaštite okoliša, prostornog uređenja i graditeljstva za 2010. godinu

### NN 28/2010 (3.3.2010.), Plan prijama u državnu službu u ministarstvo zaštite okoliša, prostornog uređenja i graditeljstva za 2010. godinu

MINISTARSTVO UPRAVE

677

Na temelju članka 43. stavka 2. Zakona o državnim službenicima (»Narodne novine«, broj 92/05., 107/07. i 27/08.), uz prethodnu suglasnost Ministarstva financija, klasa: 402-04/10-02/5, urbroj: 513-05-01/10-2 od 15. veljače 2010., ministar uprave donosi

PLAN PRIJAMA

U DRŽAVNU SLUŽBU U MINISTARSTVO ZAŠTITE OKOLIŠA, PROSTORNOG UREDENJA I GRADITELJSTVA ZA 2010. GODINU

I.

Na temelju prijedloga Ministarstva zaštite okoliša, prostornog uređenja i graditeljstva i uz prethodnu suglasnost Ministarstva financija, donosi se Plan prijama u državnu službu za 2010. (kratkoročni plan) za navedeno Ministarstvo.

Za ostala tijela državne uprave, stručne službe i urede Vlade Republike Hrvatske donijet će se dopuna Plana prijama.

II.

U Ministarstvu zaštite okoliša, prostornog uređenja i graditeljstva ukupno je zaposlen 531 državni službenik, od čega 16 pripadnika nacionalnih manjina i 1 osoba s invaliditetom, te 11 namještenika, od čega 2 pripadnika nacionalnih manjina.

Utvrđuje se da u Ministarstvu zaštite okoliša, prostornog uređenja i graditeljstva postoji potreba prijama ukupno 46 državnih službenika na neodređeno vrijeme, kako slijedi:

– 25 državnih službenika s radnim iskustvom, koje je potrebno zaposliti zbog izvršavanja obveza prema Europskoj uniji (izvanredan prijam),

– 19 državnih službenika s radnim iskustvom (izvanredan prijam) i 2 državna službenika bez radnog iskustva (redovit prijam), koje je potrebno zaposliti na radna mjesta koja su ostala upražnjena zbog prestanka službe državnih službenika, s obzirom da nije moguće osigurati redovito obavljanje poslova tih radnih mjesta preraspodjelom između postojećih državnih službenika i namještenika.

Ministarstvo zaštite okoliša, prostornog uređenja i graditeljstva nema potrebe za zapošljavanjem državnih službenika na određeno vrijeme zbog povećanog opsega posla u 2010. godini.

III.

Prilikom popunjavanja radnih mjesta, Ministarstvo zaštite okoliša, prostornog uređenja i graditeljstva dužno je provoditi odredbe zakona kojima je regulirano osiguravanje zastupljenosti pripadnika nacionalnih manjina u tijelima državne uprave i voditi računa o zapošljavanju osoba s invaliditetom.

Tijekom 20I0. godine planira se prijam 10 pripadnika nacionalnih manjina i 14 osoba s invaliditetom.

Radna mjesta koja će biti popunjena pripadnicima nacionalnih manjina i osobama s invaliditetom uključena su u ukupan broj planiranih potreba za popunjavanje radnih mjesta.

IV.

Ministarstvo zaštite okoliša, prostornog uređenja i graditeljstva popunjavat će radna mjesta prema ovom Planu u skladu s pravilnikom o unutarnjem redu. Popunjavanje radnih mjesta provodit će se postupno tijekom godine, prilagođavajući dinamiku zapošljavanja osiguranim financijskim sredstvima.

V.

Osobe iz točke III. ovog Plana, kao i sve druge osobe koje ostvaruju pravo prednosti pri zapošljavanju sukladno posebnom zakonu, dužne su se u prijavi na natječaj pozvati na to pravo i imaju prednost u odnosu na ostale kandidate pod jednakim uvjetima.

VI.

Ovaj Plan stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web-stranici Ministarstva uprave.

Klasa: 112-01/10-01/0038

Urbroj: 515-04-01/1-10-63

Zagreb, 25. veljače 2010.

Ministar
Davorin Mlakar, v. r.

Ostalo, NN 28/2010-677